**Kivonat Törökszentmiklós Városi Önkormányzat Képviselő-testületének 2017. március 30-án megtartott nyilvános ülésének jegyzőkönyvéből:**

**75/2017. (III.30.) K. t.**

**H a t á r o z a t:**

**Az önkormányzati feladatellátást szolgáló fejlesztések támogatására irányuló pályázat benyújtásáról, a Babits utca részleges felújításáról**

1. Törökszentmiklós Városi Önkormányzatának Képviselő-testülete (továbbiakban: Képviselő-testület) a Törökszentmiklós Babits utca részleges felújítását meg kívánja valósítani.
2. A Képviselő-testület Magyarország 2017. évi központi költségvetéséről szóló 2016.évi XC. törvény 3. melléklet II.2. pont a.), b) és c) pontok szerinti „Önkormányzati feladatellátást szolgáló fejlesztések támogatása” tárgyú pályázat támogatásának elnyerése érdekében pályázatot nyújt be.
3. A Képviselő-testület a fejlesztés megvalósításának fedezetét az alábbiak szerint biztosítja:

adatok Ft-ban (bruttó)

|  |  |  |  |
| --- | --- | --- | --- |
|  | 2017. | 2018. | Összesen |
| Igényelt támogatás | 7 500 000 | 22 323 335 | 29 823 335 |
| Saját forrás | 2 500 000 | 7 441 112 | 9 941 112 |
| Összesen | 10 000 000 | 29 764 447 | 39 764 447 |

A Képviselő-testület vállalja, hogy a projektmegvalósításhoz szükséges saját forrást a 2017. évi költségvetésben elkülöníti, a 2018. évi költségvetésében szerepelteti. A 2017. évi sajáterőt a 2017. évi költségvetés felhalmozási tartalék keret terhére biztosítja.

1. A Képviselő-testület a támogatás elnyerése esetén a pályázat előírásainak megfelelően, a jogszabályban meghatározott feltételek szerint vállalja a megvalósított beruházás üzemeltetését.
2. A Képviselő-testület felhatalmazza Markót Imre polgármestert, hogy a pályázat előkészítéséhez, benyújtásához és megvalósításához szükséges valamennyi dokumentumot aláírja.

Felelős: jegyző

Határidő: 2017. május 2.

Erről értesülnek:

1. Markót Imre polgármester
2. Dr. Majtényi Erzsébet jegyző
3. Közpénzügyi Osztály
4. Műszaki Osztály
5. Kabinet
6. Irattár

K. m. f.

|  |  |
| --- | --- |
| Markót Imre s. k.  polgármester | Dr. Majtényi Erzsébet s. k.  jegyző |

A kivonat hiteléül:

Herczeghné Ródon Ilona

főelőadó